20 dood in gru-ongeluk op N1ŉ 20ste persoon is dood na ŉ botsing Dinsdagoggend tussen twee taxi’s en ŉ vragmotor in die Karoo in die Wes-Kaap. ŉ Polisiewoordvoerder, kapt. Malcolm Pojie, sê ŉ taxi met ŉ sleepwa het na bewering teen ŉ stilstaande vragmotor gebots. Die taxi het omgeslaan nadat ŉ ander taxi dit glo van agter getref het. Die ongeluk het Dinsdagoggend omstreeks 1:00 tussen Leeu Gamka en die Prins Albert-pad plaasgevind. Ses mans, twee seuns en 12 vroue is in die ongeluk dood terwyl 16 mense beseer is. Opruimingswerk was Dinsdagoggend steeds aan die gang op die hoofweg. ‘n Saak van strafbare manslag word ondersoek.